Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VII: Luettelo, jota tarkoitetaan liittymisasiakirjan 24 artiklassa: Kypros - 7. Verotus



Virallinen lehti nro L 236 , 23/09/2003 s. 0820 - 0821



7. VEROTUS 1. 31977 L 0388: Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 14), sellaisena kuin se on viimeksi muutettuna seuraavalla: - 32002 L 0038: neuvoston direktiivi 2002/38/EY, annettu 7.5.2002 (EYVL L 128, 15.5.2002, s. 41) Poiketen siitä, mitä direktiivin 77/388/ETY 12 artiklan 3 kohdan a alakohdassa säädetään, Kypros saa säilyttää 31 päivään joulukuuta 2007 saakka vapautuksen, johon liittyy edellisessä vaiheessa maksetun veron palauttaminen, farmaseuttisissa tuotteissa ja ihmisten kulutettavaksi tarkoitetuissa elintarvikkeissa lukuun ottamatta jäätelöä, mehujääpuikkoja, jogurttijäätelöä, sorbettia ja vastaavia tuotteita sekä tiettyjä suolaisia tuotteita (perunalastuja, suolatikkuja, naksuja ja vastaavia ihmisten kulutettavaksi käyttövalmiina pakattuja elintarvikkeita). Poiketen siitä, mitä direktiivin 77/388/ETY 12 artiklan 3 kohdan a alakohdassa säädetään, Kypros saa säilyttää vähintään 5 prosentin suuruisen alennetun arvonlisäverokannan ravintolapalvelujen luovutuksissa 31 päivään joulukuuta 2007 saakka tai direktiivin 28 l artiklassa tarkoitetun siirtymäkauden loppuun saakka riippuen siitä, kumpi päivämäärä on aikaisempi. Kypros saa jatkaa yksinkertaistetun arvonlisäveromenettelyn soveltamista kassaperusteiseen kirjanpitojärjestelmään ja keskenään yhteydessä olevien henkilöiden välisten hankintojen arvoon vuoden ajan liittymispäivästä, sanotun kuitenkaan rajoittamatta direktiivin 77/388/ETY 27 artiklassa säädetyn menettelyn soveltamista. Direktiivin 77/388/ETY 28 artiklan 3 kohdan b alakohdan soveltamiseksi Kypros saa soveltaa 31 päivään joulukuuta 2007 saakka vapautusta arvonlisäverosta direktiivin liitteessä F olevassa 16 kohdassa tarkoitetun rakennusmaan luovutuksen osalta. Kyseisellä vapautuksella ei saa olla mitään vaikutusta arvonlisäverosta kertyvien omien varojen lopullisesta yhdenmukaisesta kantomenettelystä annetun neuvoston asetuksen (ETY, Euratom) N:o 1553/89 [2] mukaiseen omien varojen määräytymisperusteeseen. Direktiivin 77/388/ETY 28 artiklan 3 kohdan b alakohdan soveltamiseksi Kypros saa pitää voimassa direktiivin liitteen F kohdassa 17 tarkoitettujen kansainvälisten henkilökuljetusten vapautuksen arvonlisäverosta direktiivin 28 artiklan 4 kohdassa säädetyn edellytyksen täyttymiseen saakka tai niin kauan kuin samaa vapautusta sovelletaan jossakin nykyisistä jäsenvaltioista sen mukaan, kumpi ajankohta on aikaisempi. 2. 31992 L 0081: Neuvoston direktiivi 92/81/ETY, annettu 19 päivänä lokakuuta 1992, kivennäisöljyjen valmisteverojen rakenteiden yhdenmukaistamisesta (EYVL L 316, 31.10.1992, s. 12), sellaisena kuin se on viimeksi muutettuna seuraavalla: - 31994 L 0074: neuvoston direktiivi 94/74/EY, annettu 22.12.1994 (EYVL L 365, 31.12.1994, s. 46) Kypros saa soveltaa vapautusta valmisteveroista sementin valmistukseen käytettävien kivennäisöljyjen osalta vuoden ajan liittymispäivästä, sanotun kuitenkaan rajoittamatta direktiivin 92/81/ETY 8 artiklan 4 kohdassa säädetyn menettelyn mukaisesti tehtävää virallista päätöstä. Kypros saa myös soveltaa vapautusta ylimääräisistä valmisteveroista kaikkien paikallisessa matkustajaliikenteessä käytettävien polttoaineiden osalta vuoden ajan liittymispäivästä, sanotun kuitenkaan rajoittamatta direktiivin 92/81/ETY 8 artiklan 4 kohdassa säädetyn menettelyn mukaisesti tehtävää virallista päätöstä. [2] EYVL L 155, 7.6.1989, s. 9, asetus sellaisena kuin se on muutettuna asetuksella (EY, Euratom) N:o 1026/1999 (EYVL L 126, 20.5.1999, s. 1). --------------------------------------------------